**Ministru kabineta noteikumu projekta "Grozījums Ministru kabineta 2016.gada 20.decembra noteikumos Nr.819 "Izložu un azartspēļu uzraudzības inspekcijas sniegtā maksas pakalpojuma cenrādis"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Nav jāaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējas ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar Likuma par budžetu un finanšu vadību 5.panta devīto daļu un Azartspēļu un izložu likuma 4.panta otro daļu, kas nosaka, ka identifikācijas numura izsniegšana azartspēļu automātam un iekārtai ir maksas pakalpojums, kuru nodrošina Izložu un azartspēļu uzraudzības inspekcija (turpmāk – IAUI). Ministru kabineta 2011.gada 3.maija noteikumu Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – Noteikumi) 18.2. un 18.3.apakšpunkts, nosaka, ka maksas pakalpojumu cenrādī jāveic izmaiņas, ja ir būtiski mainījušās (samazinājušās vai palielinājušās) tiešās vai netiešās izmaksas, kuras veido maksas pakalpojumu izcenojumus, un/vai ir mainījies plānoto maksas pakalpojumu vienību skaits noteiktā laikposmā, tā, ka tas būtiski ietekmē vienas pakalpojuma vienības sniegšanas izmaksas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikā drīkst uzstādīt un ekspluatēt azartspēļu automātus un iekārtas, kas ir reģistrēti IAUI un katram azartspēļu automātam vai iekārtai ir piešķirts savs identifikācijas numurs. Kopš 2017.gada 1.janvāra azartspēļu automāta vai iekārtas identifikācijas numura izsniegšana IAUI ir maksas pakalpojums un šobrīd maksa par vienu azartspēļu automāta vai iekārtas identifikācijas numura izsniegšanu ir 11,21 *euro*.Pašreizējā aktivitāte jaunu azartspēļu automātu reģistrēšanā ir ievērojami zemāka, nekā sākotnēji bija plānots, piemēram, ja 2014.gadā tika izsniegti 1829 identifikācijas numuri, tad sākot ar 2016.gadu to izsniegšanas skaits samazinājās – 2016.gadā tika izsniegti 382 identifikācijas numuri, 2017.gadā – 541, 2018.gadā – 396, 2019.gada 9 mēnešos – 424. Identifikācijas numuru izsniegšanas samazināšanās pēdējos gados ir skaidrojama ar ārēju apstākļu ietekmi uz azartspēļu organizētāju uzņēmējdarbību. Būtiska nozīme ir regulārai azartspēļu nodokļa celšanai par katru azartspēļu automātu, kas ierobežo azartspēļu automātu skaita palielināšanos, kā arī interaktīvo azartspēļu popularitātes pieaugums. Papildus tam, azartspēļu organizētājiem Rīgā (uz 01.10.2019 spēļu zāles Rīgā ir 48% no visām spēļu zālēm valstī) attīstības ierobežojumus noteica ar Rīgas domes 2017.gada 12.septembra un 2017.gada 18.oktobra atceļošajiem lēmumiem par iepriekš izsniegto atļauju atcelšanu spēļu zāļu ierīkošanai Rīgas vēsturiskajā centrā, izņemot četru un piecu zvaigžņu viesnīcās. Atbilstoši Azartspēļu un izložu likuma 42.panta septītajā daļā paredzētajam, pašvaldības izsniegtā atļauja atvērt spēļu zāli konkrētajās telpās zaudē spēku pēc pieciem gadiem, skaitot no attiecīgā domes lēmuma spēkā stāšanās dienas. Tādējādi ir skaidrojams azartspēļu organizētāju piesardzīgums attiecībā uz jaunu azartspēļu automātu iegādi un papildu ieguldījumu veikšanu uzņēmējdarbībā. Piesardzīgums atsaucas uz jaunu azartspēļu automātu pirkšanu un reģistrēšanu, kas savukārt samazina nepieciešamību pēc identifikācijas numuriem. Vienlaicīgi jāatzīmē, ka cilvēkresursu patēriņš un ieguldītais darbs, būtiski nemainās atkarībā no izsniegto identifikācijas numura skaita vienā reizē, bet ir palielinājušās identifikācijas numuru izsniegšanas izmaksas.Atbilstoši maksas pakalpojuma jaunā izcenojuma aprēķinam (detalizēts maksas pakalpojuma izcenojuma aprēķins ir norādīts noteikumu projekta anotācijas III. sadaļas 6.punktā), maksa par vienu vienību (identifikācijas numuru) ir plānota 20,11 *euro,* t.i., izmaksas par identifikācijas numura izsniegšanu šobrīd faktiski ir palielinājušās par 8,90 *euro*. Identifikācijas numura izsniegšanas maksas palielinājumu ietekmēja, gan atalgojuma pieaugums un ar to saistīto iemaksu pieaugums valsts budžetā (tiešās izmaksas), gan arī būtisks nemateriālo ieguldījumu (t.sk.informācijas sistēmu) nolietojums gadā palielinājums izcenojuma aprēķinā (netiešās izmaksas).Noteikumu 18.2. un 18.3.apakšpunktā ir noteikts, ja ir mainījušās izmaksas, kas veido maksas pakalpojuma izcenojumu vai ir mainījies plānoto maksas pakalpojumu vienību skaits, kas būtiski ietekmē vienas pakalpojuma vienības sniegšanas izmaksas, tad ir nepieciešams veikt izmaiņas cenrādī.Saistībā ar izmaksu palielināšanos, noteikumu projekta mērķis ir izmaiņu veikšana cenrādī par IAUI sniegtā maksas pakalpojuma – azartspēļu automāta vai iekārtas identifikācijas numura izsniegšanu, nosakot maksu par viena identifikācijas numura izsniegšanu 20,11 *euro* apmērā, šobrīdesošo 11,21 *euro* vietā.Noteikumu projekts stāsies spēkā 2020.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Azartspēļu organizētāji, kas piedāvā azartspēles, izmantojot azartspēļu automātus vai iekārtas. Šobrīd Latvijā ir 11[[1]](#footnote-1) azartspēļu organizētāji, kas izmanto azartspēļu automātus vai iekārtas. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz administratīvo slogu nav. |
| 3. | Administratīvo izmaksu monetārs novērtējums | Noteikumu projekts neattiecas uz fiziskām personām, līdz ar to fiziskām personām neveidosies jaunas administratīvās izmaksas, savukārt administratīvās izmaksas gada laikā mērķgrupai, kuru veido juridiskas personas, nepārsniedzot 2 000 *euro.* |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 7 847 | 0 | 5 605 | + 4 450 | 5 605 | +4 450 | +4 450 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 847 | 0 | 5 605 | +4 450 | 5 605 | +4 450 | +4 450 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 7 847 | 0 | 5 605 | +4 450 | 5 605 | +4 450 | +4 450 |
| 2.1. valsts pamatbudžets | 7 847 | 0 | 5 605 | +4 450 | 5 605 | +4 450 | +4 450 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |

|  |  |
| --- | --- |
| IZCENOJUMA APRĒĶINS  |   |
| Tiešās izmaksas | *euro* |
| Atalgojums | 3951,25 |
| Darba devēja valsts sociālās apdrošināšanas obligātās iemaksas | 985,09 |
| Darba devēja pabalsti un kompensācijas, no kuriem aprēķina iedzīvotāju ienākuma nodokli un valsts sociālās apdrošināšanas obligātās iemaksas | 137,95 |
| Darba devēja izdevumi veselības, dzīvības un nelaimes gadījumu apdrošināšanai | 45,65 |
| Biroja preces | 35,00 |
| Pārējie sakaru pakalpojumi | 72,17 |
| Pārējās preces | 750,00 |
| kopā | 5977,11 |
|   |   |
| Netiešās izmaksas  | *euro* |
| Izdevumi komunālajiem pakalpojumiem | 186,64 |
| Nekustamā īpašuma uzturēšana | 8,48 |
| Ēku, telpu īre un noma | 698,64 |
| Informācijas tehnoloģiju pakalpojumi | 273,50 |
| Iekārtas, inventāra un aparatūras remonts, tehniskā apkalpošana | 2,50 |
| Izdevumi par saņemtajiem apmācību pakalpojumiem | 30,00 |
| Inventārs | 37,50 |
| Izdevumi par precēm iestādes administratīvās darbības nodrošināšanai | 10,55 |
| Kārtējie remonta un iestāžu uzturēšanas materiāli | 12,72 |
| Nemateriālo ieguldījumi (nolietojums gadā) | 2759,89 |
| Datortehnika un saimniecības pamatlīdzekļi (nolietojums gadā) | 58,37 |
| kopā | 4078,79 |
| PAKALPOJUMA IZMAKSAS KOPĀ | 10055,90 |
|   |   |
| Vienību sk. noteiktā laika posmā - gadā | 500 |
| Izcenojums (*euro*) | 20,11 |
| Prognozētais sk. gadā | 500 |
| Prognozētie ieņēmumi (*euro*) | 10 055,00 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2020.gadā budžeta izpildes procesā atbilstoši Likuma par budžetu un finanšu vadību 9.panta trīspadsmitās prim daļas 3.punktā noteiktajam tiks palielināta apropriācija ieņēmumiem no maksas pakalpojumiem un citiem pašu ieņēmumiem par 4 450 *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi tika publicēta Finanšu ministrijas mājaslapas sadaļā “Sabiedrība līdzdalība” – “Tiesību aktu projekti” – ” [Azartspēļu un izložu organizēšanas politika](https://www.fm.gov.lv/lv/sabiedribas_lidzdaliba/tiesibu_aktu_projekti/azartspelu_un_izlozu_organizesanas_politika/)”. Līdz ar to sabiedrības pārstāvji var līdzdarboties noteikumu projekta izstrādē, rakstveidā sniedzot viedokli. Tāpat sabiedrības pārstāvji varēs sniegt viedokli par noteikumu projektu pēc tā izsludināšanas Valsts sekretāru sanāksmē. Informācija par noteikumu projektu papildus publicēta Valsts kancelejas mājaslapas sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties noteikumu projekta izstrādē, rakstveidā sniedzot viedokli par noteikumu projektu, par kuru ir publicēta uzziņa 2019.gada 28.oktobrī Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – ”[Azartspēļu un izložu organizēšanas politika](https://www.fm.gov.lv/lv/sabiedribas_lidzdaliba/tiesibu_aktu_projekti/azartspelu_un_izlozu_organizesanas_politika/)”, tīmekļa vietne: [https://www.fm.gov.lv/lv/sabiedribas\_lidzdaliba/tiesibu\_aktu\_projekti/azartspelu un\_izložu\_organizesanas\_politika/](https://www.fm.gov.lv/lv/sabiedribas_lidzdaliba/tiesibu_aktu_projekti/azartspelu%20un_izlo%C5%BEu_organizesanas_politika/) Informācija par noteikumu projektu papildus tika publicēta Valsts kancelejas mājaslapas sadaļā “Sabiedrības līdzdalība”, tīmekļa vietne: <https://www.mk.gov.lv/lv/content/sabiedribas-lidzdaliba> Noteikumu projekts tiks saskaņots ar Latvijas Darba devēju konfederāciju, kā arī viedoklis tiks lūgts biedrībai “Latvijas Spēļu biznesa asociācija”. |
| 3. | Sabiedrības līdzdalības rezultāti | Priekšlikumi vai iebildumi nav saņemti. |
| 4. | Cita informācija | Sabiedrībai normatīvais akts pēc pieņemšanas tiks paziņots ar publikāciju oficiālajā izdevumā “Latvijas Vēstnesis”, kā arī normatīvais akts būs pieejams bezmaksas tiesību aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IAUI. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projektam nav ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija netiek paredzēta. Noteikumu projektā noteiktais regulējums tiks īstenots esošo cilvēkresursu un finanšu līdzekļu ietvaros. |
| 3. | Cita informācija | Nav. |

Finanšu ministrs J. Reirs

Liepiņa 67504953

sanda.liepina@iaui.gov.lv

1. Dati iegūti 22.10.2019. no <https://www.iaui.gov.lv/lv/azartspeles/licencetas-kapitalsabiedribas> [↑](#footnote-ref-1)